Στέγη Ελληνικών Χορωδιών

Φεστιβάλ Πόλης Αγ. Δημητρίου Αττικής - Φθινοπωρινές Γιορτές
2021-09-13 - 2021-09-14
Στην εκδήλωση θα παρουσιαστεί σε 1η εκτέλεση το έργο “Η Μουσική ως διαχρονικό μέσον έκφρασης των αγώνων του λαού μας” του Δημήτρη Μηνακάκη στα πλαίσια των εορτασμών 1821 – 2021.
Πρόκειται για μια Ωδή με μουσική και λόγο ελληνικό από τον 4ο π.Χ αιώνα ως τις μέρες μας, με πρωτότυπη μουσική αλλά και επεξεργασίες παραδοσιακών τραγουδιών για ορχήστρα Δωματίου και τέσσερις λυρικούς καλλιτέχνες!

2ο Φεστιβάλ Χορωδιών Αγρινίου
2021-10-01 - 2021-10-03
Tο 2ο Φεστιβάλ Χορωδιών Αγρινίου θα πραγματοποιηθεί στο Αγρίνιο 1 και 2 Οκτωβρίου 2021 με ελεύθερο πρόγραμμα για τα χορωδιακά σύνολα χωρίς να έχει διαγωνιστικό χαρακτήρα.
Δηλώσεις συμμετοχής έως 10 Σεπτεμβρίου 2021.
Πληροφορίες : agriniofestival@gmail.com
Tηλ. 6936121542 και 6943400311

2ο Σεμινάριο Διεύθυνσης Χορωδίας (Σέρρες)
2021-11-07 - 2021-11-08
7/11/2021 στο Ωδείο Σερρών Βασίλη Ταπέ

39ο Διεθνές Χορωδιακό Φεστιβάλ Καρδίτσας
2021-11-18 - 2021-11-29
Το τέλμα και η απραξία που έχει καθηλώσει τη Χορωδιακή ζωή της χώρας τελειώνει. Χρειάζεται όλοι μας να συμβάλλουμε με κάθε τρόπο στην επιτάχυνση και αποκατάσταση της Χορωδιακής κανονικότητας.
Ελπίζουμε να σας έχουμε κοντά μας στην Καρδίτσα τον ερχόμενο Νοέμβριο στα πλαίσια του 39ου Διεθνούς Χορωδιακού Φεστιβάλ Καρδίτσας (18 -28 Νοεμβρίου 2021).
Σας γνωστοποιούμε όμως ότι μπορείτε να εμφανιστείτε επίσης στο πλαίσιο της 13ης Διεθνούς Συνάντησης Σχολικών Χορωδιών του 390υ Διεθνούς Φεστιβάλ Καρδίτσας από 20-30 Μαΐου 2021, στην οποία θα λάβουν μέρος και Μικτές χορωδίες, καθ’ όσον διευκολύνονται για πολλούς λόγους.
Γνωρίζω ότι ήδη πολλές χορωδίες έχουν αρχίσει τις πρόβες τους με ανοιχτές πόρτες και παράθυρα, ανά 8αδες και με τις απαραίτητες αποστάσεις.
Είναι πολύ σημαντικό να ξανασμίξουμε και να συντραγουδήσουμε το συντομότερο δυνατό.
Νίκος Ευθυμιάδης
2441075440
6944442532

Χορωδιακό Αφιέρωμα στα 200 χρόνια από την Ελληνική Επανάσταση
2021-11-24 19:30 - 22:00 (Europe/Athens) | Θέατρο του Πολεμικού Μουσείου, Βασ. Σοφίας & Ριζάρη 2, Αθήνα
Η Στέγη Ελληνικών Χορωδιών τιμά τους Αγωνιστές της Ελληνικής Επανάστασης του 1821 και την Μνήμη του Μουσικού και Μαέστρου Κώστα Ευαγγελάτου με Χορωδιακό Αφιέρωμα.

200 χρόνια από την Ελληνική επανάσταση. Φιλελληνισμός τότε και τώρα
2021-11-27 19:00 - 2021-11-28 22:00
Ο Πολιτιστικός – Πνευματικός Σύλλογος «ΚΟΡΑΗΣ» ύστερα από την ιδιαίτερα επιτυχημένη εκδήλωση προς τιμήν του Ρήγα Φεραίου και των συντρόφων του που πραγματοποίησε στο Περιβόλι Γρεβενών -εκδήλωση που χρηματοδοτήθηκε αποκλειστικά από το Σύλλογό μας- προχωρά στην επόμενη εκδήλωσή του, ενταγμένη στα 200 χρόνια από την έναρξη της Ελληνικής επανάστασης.
Ο Σύλλογός μας ανακοινώνει τη διοργάνωση Συνεδρίου με θέμα: «200 χρόνια από την Ελληνική επανάσταση. Φιλελληνισμός τότε και τώρα». Η εκδήλωση πραγματοποιείται με τη συνεργασία της Ομοσπονδίας Κυπριακών Οργανώσεων Ελλάδας και έχει την αιγίδα του Δήμου Θεσσαλονίκης.
Το Συνέδριο θα πραγματοποιηθεί διαδικτυακά στις 27 & 28 Νοεμβρίου 2021 και ώρα 19.00 και το θέμα θα προσεγγιστεί ιστορικά, πολιτισμικά, κοινωνικά και πολιτικά και η μετάδοση θα πραγματοποιηθεί στο YouTube, από το κανάλι της χορωδίας «ΚΟΡΑΗΣ».
Εισηγητές θα είναι κατ’ αλφαβητική σειρά:
Λάμπρος Καλαρρύτης Δημοσιογράφος, Γιάννης Μαγκριώτης, πρώην Υπουργός Εξωτερικών- αρμόδιος για τον Απόδημο Ελληνισμό. Μιλτιάδης Παπανικολάου, Ομότιμος Καθηγητής Ιστορίας της Τέχνης Α.Π.Θ., Παντελής Σαββίδης, Δημοσιογράφος, Μαρκέλλα-Ελπίδα Τσίχλα, Δρ. Ιστορικός Τέχνης-Μουσειολόγος, διδάσκουσα Α.Π.Θ. και Νίκος Χριστοδουλίδης, Υπουργός Εξωτερικών της Κυπριακής Δημοκρατίας.
Θα χαιρετήσουν στην έναρξη του Συνεδρίου οι Πρόξενοι της Γαλλικής Δημοκρατίας, της Ρωσικής Ομοσπονδίας και του Ηνωμένου Βασιλείου και ο Πρόεδρος του Πολιτιστικού Συλλόγου «ΚΟΡΑΗΣ».
Χορηγοί επικοινωνίας 9.58 fm και 102fm.
Επειδή η πρωτοβουλία αυτή έρχεται να φωτίσει γνωστές αλλά και άγνωστες πτυχές από την ιδιαίτερα σημαντική δράση των εκατοντάδων φιλελλήνων και του κινήματος συμπαράστασης που δημιουργήθηκε στη διάρκεια της Ελληνικής Επανάστασης και κυρίως για το ρόλο που θα μπορούσαν να επιτελέσουν οι Φιλέλληνες στη σημερινή ταραγμένη περίοδο και επειδή το Συνέδριο απευθύνεται όχι μόνο στο εξειδικευμένο ακροατήριο αλλά και στο ευρύ κοινό, επιθυμούμε την προβολή του Συνεδρίου μέσω των μέσων μαζικής επικοινωνίας και ενημέρωσης.
Θα ακολουθήσει μουσικό πρόγραμμα με ελληνικά τραγούδια από χορωδίες και ερμηνευτές του εξωτερικού.

Παρουσίαση έργων του 3ου Διαγωνισμού Σύνθεσης Χορωδιακού Έργου
2021-12-11 19:30
Παρουσίαση των 12 καλύτερων έργων του 3ου Διαγωνισμού Σύνθεση Χορωδιακού Έργου το Σάββατο 11 Δεκεμβρίου 2021 στο Λύκειο Φιλοθέης (Παπαφλέσσα 15, Φιλοθέη).
Συμμετέχουν οι χορωδίες – μέλη της Στέγης:

Χορωδία Ambitus Λεοντείου Σχολής Νέας Σμύρνης
Μικτή Χορωδία ΟΤΕ Αθηνών
Φωνητικό Σύνολο Voice Box
Χορωδία Σύγχρονη Έκφραση
Χορωδία Καλλιτεχνικού Εργαστηρίου Μαρσύας

ΙΔΡΥΜΑ ΧΑΡΙΛΑΟΥ Κ ΚΕΡΑΜΕΩΣ Η ΙΣΤΟΡΙΑ ΚΑΙ ΤΟ ΕΡΓΟ ΤΟΥ
2021-12-11 19:30 - 21:00 | ΠΝΕΥΜΑΤΙΚΟ ΚΕΝΤΡΟ ΙΕΡΑΣ ΜΗΤΡΟΠΟΛΗΣ ΑΛΕΞΑΝΔΡΟΥΠΟΛΗ

Διαδικτυακή Γενική Συνέλευση Στέγης Ελληνικών Χορωδιών
2021-12-12 10:30
Την Κυριακή 12 Δεκεμβρίου 2021 στις 10:30 π.μ. θα πραγματοποιηθεί διαδικτυακά η Ετήσια Τακτική – Απολογιστική Γενική Συνέλευση των Μελών της Στέγης Ελληνικών Χορωδιών. Αυτή θα θα είναι η δεύτερη και οριστική ημερομηνία για τη Γενική μας Συνέλευση.

Τα θέματα της Ημερήσιας Διάταξης είναι τα ακόλουθα:

1. Διοικητικός Απολογισμός της χρήσης από 1-12-2020 έως 30-11-2021
2. Οικονομικός Απολογισμός της χρήσης από 1-12-2020 έως 30-11-2021
3. Προϋπολογισμός για το έτος 2022
4. Ανάγνωση της έκθεσης της Εξελεγκτικής Επιτροπής
5. Έγκριση των ανωτέρω και απαλλαγή του Δ.Σ. από κάθε ευθύνη για την ανωτέρω χρονική περίοδο
6. Προγραμματισμός Δράσεων για το 2022
7. Συζήτηση επί των ανωτέρω δράσεων – Άλλες προτάσεις των Μελών

Συναυλία για τα 40 χρόνια του Αρχείου Ελλήνων Μουσουργών Θωμά Ταμβάκου
2022-02-25 20:30
Με αφορμή τη συμπλήρωση των σαράντα ετών (1980-2020) από την ίδρυση και τη συνεχή δράση και προσφορά του Αρχείου Ελλήνων Μουσουργών Θωμά Ταμβάκου (Α.Ε.Μ.Θ.Τ.) πραγματοποιείται με την ουσιαστική αρωγή του Ωδείου Φ. ΝΑΚΑΣ η –εξ αναβολής εξαιτίας της πανδημίας- συναυλία με έργα Ελλήνων και ελληνικής καταγωγής μουσουργών για πιάνο και για κουαρτέτο εγχόρδων.
Το Α.Ε.Μ.Θ.Τ. δημιουργήθηκε από τον μουσικογράφο, κριτικό, ερευνητή και συγγραφέα Θωμά Ταμβάκο. Σε γενικές γραμμές, το έμψυχο δυναμικό του αφενός ερευνά ανά την υφήλιο και με επιτόπου επισκέψεις, αποκτά, τεκμηριώνει, καταγράφει, καταχωρίζει και αφετέρου προβάλλει και δημοσιοποιεί, μέσω της επιλεκτικής χρήσης του και με διάφορους τρόπους (συναυλίες, εκθέσεις, διαλέξεις, συμμετοχές σε συνέδρια, δισκογραφικές / ραδιοφωνικές παραγωγές, αρθρογραφία / βιβλιογραφία, μελέτες κλπ.), υλικό (όπως παρτιτούρες μουσικών έργων, δισκογραφικές και βιβλιογραφικές εκδόσεις, ηχογραφήσεις, φωτογραφίες, κλπ.) που αφορά την καλλιτεχνική δραστηριότητα και προσφορά των Ελλήνων και ελληνικής καταγωγής μουσουργών λόγιας μουσικής, από τους πρώτους με χρονολογική σειρά (9ος αι. μ.Χ.) έως τους νεότατους. Από το 2012 το Α.Ε.Μ.Θ.Τ. έχει ενοποιηθεί με το Αρχείο Ελληνικής Μουσικής του Δρ. Γιώργου Κωνστάντζου, μουσικολόγου και ερευνητή.
Έως τον Ιανουάριο του τρέχοντος έτους στο Α.Ε.Μ.Θ.Τ. έχει τεκμηριωθεί η ύπαρξη 5.420 μουσικών δημιουργών (με 1.700 περίπου της διασποράς και με πολλούς οι οποίοι είναι ευρήματα του συνεχούς ερευνητικού έργου, είτε ως μουσουργοί είτε ως ελληνικής καταγωγής).
Για Α.Ε.Μ.Θ.Τ. θα μιλήσουν ο Δρ. Αθανάσιος Τρικούπης, πανεπιστημιακός, συνθέτης, πιανίστας και ερευνητής, ο Ιάκωβος Κονιτόπουλος, συνθέτης, αρχιμουσικός και γενικός γραμματέας της Ένωσης Ελλήνων Μουσουργών, και ο Θωμάς Ταμβάκος, δημιουργός και κάτοχος του Α.Ε.Μ.Θ.Τ.
Στο συναυλιακό μέρος εννέα πιανίστες (Έφη Αγραφιώτη, Ντιάνα Βρανούση, Κωνσταντίνος Δεστούνης, Χρήστος Μαρίνος, Ναταλία Μιχαηλίδου, Απόστολος Ντάρλας, Αγγέλικα Παπανικολάου, Ανίτα Σάβιτς και Βίκυ Στυλιανού) και το Κουαρτέτο Εγχόρδων L’ Anima θα ερμηνεύσουν έργα δεκαεπτά Ελλήνων και ελληνικής καταγωγής μουσουργών που δημιουργήθηκαν την περίοδο 1860-2021. Η εκδήλωση θα υποστηριχθεί με προβολή υλικού δραστηριοτήτων του Α.Ε.Μ.Θ.Τ.
Η εκδήλωση θα πραγματοποιηθεί την Παρασκευή 25 Φεβρουαρίου 2022, 8.30μ.μ. στην Αίθουσα Συναυλιών του Ωδείου Φ. ΝΑΚΑΣ (Ιπποκράτους 41, Αθήνα) με ελεύθερη είσοδο και με την τήρηση όλων των απαραίτητων υγειονομικών πρωτοκόλλων.
ΠΡΟΓΡΑΜΜΑ ΕΚΔΗΛΩΣΗΣ ΣΤΗΝ ΑΙΘΟΥΣΑ ΣΥΝΑΥΛΙΩΝ ΩΔΕΙΟΥ Φ. ΝΑΚΑΣ
Α. Χαιρετισμός από τον Ιάκωβο Κονιτόπουλο, συνθέτη, γενικό γραμματέα του Δ.Σ. της Ένωσης Ελλήνων Μουσουργών
Β. Προλογική ομιλία από τον Δρ. Αθανάσιο Τρικούπη, μουσικολόγο, συνθέτη, αρχιμουσικό και πανεπιστημιακό καθηγητή
Γ. Χαιρετισμός από τον Θωμά Ταμβάκο, μουσικογράφο, κριτικό, ερευνητή, συγγραφέα, ιδρυτή και κάτοχο του Α.Ε.Μ.Θ.Τ.
Δ. Συναυλία
ΑΓΓΕΛΙΚΑ ΠΑΠΑΝΙΚΟΛΑΟΥ
1) Θεοδοσία Παπαρά ή Παπαρόνα (Λβόβ, Πολωνία, 1797 – 1873)
– Grande mazure poétique à la Chopin για πιάνο, έργο 26 (1864) *
2) Σπύρος Δεληγιαννόπουλος (γεν. Ζάκυνθος, 1976)
– Πρελούδιο αρ. 2 από τα 6 Πρελούδια για πιάνο (2017)
3) Δημήτρης Δραγατάκης (Πλατανούσα Ιωαννίνων, 1914 – Αθήνα, 2001)
Τρία μέρη από τις Αντίκες για πιάνο (η 1η, η 3η και η 4η) (1972)
4) Μπόρις Παπαντόπουλο (Χόνεφ, Γερμανία, 1906 – Ζάγκρεμπ, Κροατία, 1991)
Η 1η από τις 8 Σπουδές για πιάνο (1956)
ΕΦΗ ΑΓΡΑΦΙΩΤΗ
1) Εμμανουήλ Υψηλάντης (Παρίσι, Γαλλία, 1877 – Βιέννη, Αυστρία, 1950)
– Im Wiener Wald (Στο δάσος της Βιέννης) για πιάνο, έργο 5 (1910) *
2) Ρένα Κυριακού (Ηράκλειο Κρήτης, 1917 – Αθήνα 1994)
– Pensée à Debussy από τη Σουίτα αρ 2, έργο 7 για πιάνο, AKΣΡΚ 45 (1935)
3) Βιβιέν Λαμπελέτ (Λονδίνο, Η.Β., 1903 – Σάσσεξ, Η.Β., 1963)
– Spanish Intermezzo (στη μνήμη ενός ταυρομάχου) για πιάνο (π. 1926) **
ΝΤΙΑΝΑ ΒΡΑΝΟΥΣΗ
1) Μαριώ-Φωσκαρίνα Δαμασκηνού (Παρίσι, 1850 – 1921)
Feuillets d’ Album για πιάνο, έργο 20 (Φύλλα Λευκώματος, 1877)
– Jour de Fête (Μέρα γιορτής) (αρ. 1)
– La Leçon (Το μάθημα) (αρ. 6)
– Gavotte για πιάνο, έργο 19 *
2) Καμίγ Σταματύ (Ρώμη, Ιταλία, 1811 – Παρίσι, 1870)
Esquisses για πιάνο, έργο 17 (π.1853)
– Pensée d’amour (Σκέψη αγάπης) (αρ. 1)
– Pensée douce (Γλυκειά σκέψη) (αρ. 3) *
– Valse expressive (Εκφραστικό βάλς) (αρ. 4)
– Someill de Nanine (Ο ύπνος της Νανίν) (αρ. 11)
ΚΩΝΣΤΑΝΤΙΝΟΣ ΔΕΣΤΟΥΝΗΣ
Θόδωρος Αντωνίου (Αθήνα, 1935 – 2018)
– Εντράτα για πιάνο (1983)
L’ANIMA ΚΟΥΑΡΤΕΤΟ ΕΓΧΟΡΔΩΝ
Απόστολος Ντάρλας (γεν. Αθήνα, 1972)
Πολύγραμμο ΙΧ για κουαρτέτο εγχόρδων, έργο 230 (2021. Αφιερωμένο στον Θωμά Ταμβάκο) *
ΝΑΤΑΛΙΑ ΜΙΧΑΗΛΙΔΟΥ
1) Γιώργος Καζάσογλου (Αθήνα, 1908 – 1984)
– Prélude–Etude: Erinnerung (Ανάμνηση) για πιάνο (1950)
2) Μιχάλης Τραυλός (γεν. Πειραιάς, 1950)
Τέσσερα μέρη από τις 7 Μικρές Σπουδές για πιάνο (1996)
– Bewildered (1η),
– Beams of light in gold (2η),
– Clock of Eternity (5η),
– Finale (7η)
ΑΠΟΣΤΟΛΟΣ ΝΤΑΡΛΑΣ
Γκρατσιέλα Παρασκευαΐδη (Μπουένος Άϊρες, Αργεντινή, 1940 – Μοντεβίδεο, Ουρουγουάη, 2017)
– en abril (Τον Απρίλιο) για πιάνο (1996) **
ΑΝΙΤΑ ΣΑΒΙΤΣ
Αλεξάνταρ Μορφίδης (Νις, νυν Σερβία, 1803 – Νόβι Σαντ, νυν Σερβία, 1878)
– A’ quelles graces (Ω, τι χάρες) πόλκα για πιάνο (π.1870) **
– La favorite (Η αγαπημένη) πόλκα-μαζούρκα για πιάνο (1870) **
– Je ne pense qu’ à toi (Μόνο εσένα σκέφτομαι) χορός για πιάνο (1870) **
ΒΙΚΥ ΣΤΥΛΙΑΝΟΥ
Άλκης Μπαλτάς (γεν. Θεσσαλονίκη, 1948)
Πέντε μέρη από την Ελλάδα, κύκλος για πιάνο (2017)
– Αϊτός (Μακεδονία)
– Μπαίνω μες στ΄ αμπέλι (Θεσσαλία)
– Παρασκευούλα (Στερεά Ελλάδα)
– Κοντούλα λεμονιά (Ήπειρος)
– Σαν της Ωριάς το κάστρο (Κυκλάδες) (1988)
ΧΡΗΣΤΟΣ ΜΑΡΙΝΟΣ – ΑΓΓΕΛΙΚΑ ΠΑΠΑΝΙΚΟΛΑΟΥ
Γιώργος Σισιλιάνος (Αθήνα, 1920 -2005)
– Ταναγραία για δύο πιάνα (1947)
πρώτη παγκόσμια εκτέλεση
** πρώτη πανελλήνια εκτέλεση

Disco Dinner (Πάτρα)
2022-03-02 21:00
Καρναβάλι 2022…με την «ΠΟΛΥΦΩΝΙΚΗ» και με
«DISCO DINNER», στο καφέ- εστιατόριο «ΠΑΝΑΧΑΪΚΟΝ», στην Πλατεία Υψηλών Αλωνίων.
Την τελευταία Τετάρτη της Αποκριάς, 2 Μαρτίου, στις 9 το βράδυ.
Μετέχουν σπουδαστές της Σχολής Σύγχρονου Τραγουδιού (τάξη Χρύσας Πανταζοπούλου), του ΩΔΕΙΟΥ της «ΠΟΛΥΦΩΝΙΚΗΣ».
Παίζουν οι καταξιωμένοι μουσικοί- καθηγητές του Ωδείου: Πιάνο, Λούση Χριστοδούλου- μπάσο, Σέργιος Σοϊλές και κρουστά, Γιώργος Λαμπράκος.
Πλήρες μενού, που περιλαμβάνει σαλάτα, κυρίως πιάτο με επιλογή τριών μενού (μπιφτέκι μοσχαρίσιο ή κοτόπουλο φιλέτο ή χοιρινά μπριζολάκια, ποτά [κρασί ή μπύρα].
Είσοδος με προσκλήσεις, € 20.- το άτομο, που διατίθενται από τα γραφεία της «Πολυφωνικής» καθημερινά πρωί και απόγευμα.
Θα τηρηθούν τα ισχύοντα υγειονομικά πρωτόκολλα (πιστοποιητικό εμβολιασμού ή νόσησης ή rapid test).

Master Class Λυρικού Τραγουδιού (Ελληνικό Ωδείο)
2022-03-11 - 2022-03-14 | Ελληνικό Ωδείο Μαρούσι, Λεωφόρος Κηφισίας & Πεντέλης 2, Μαρούσι, Ελλάδα
Απευθύνεται σε: επαγγελματία μονωδό, απόφοιτο Πανεπιστημίου – Ωδείου ή τελειόφοιτο σπουδαστή, σπουδαστή λυρικού τραγουδιού, αλλά και νέο καλλιτέχνη ή φίλο της Όπερας (ακροατής).

Το Master Class θα γίνει στις 11, 12 & 13 Μαρτίου 2022, στην Αίθουσα Εκδηλώσεων Ελληνικού Ωδείου, Κηφισίας 148 & Πεντέλης 2 στο Μαρούσι και θα ολοκληρωθεί με συναυλία των συμμετεχόντων την Κυριακή 13 Μαρτίου, στις 19:00.

Περισσότερες πληροφορίες και φόρμα εγγραφής: https://hcma.gr/master-class-lyrikoy-tragoudioy-2022

14η Διεθνή Συνάντησης Σχολικών Χορωδιών Καρδίτσας
2022-03-31 - 2022-04-12
Μία πολύ σημαντική Πολιτιστική, Καλλιτεχνική και Εκπαιδευτική εκδήλωση διοργανώνεται στα πλαίσια του 40ου Διεθνούς Φεστιβάλ Καρδίτσας τους προσεχείς μήνες Μάρτιο και Απρίλιο του 2022 στην Καρδίτσα , στο Μουζάκι,στο Βυζαντινό Κάστρο Φαναρίου, στη Λίμνη Πλαστήρα,στην Σπηλιά του Καραισκάκη αφιερωμένη στα 150 χρόνια από το θάνατο του Eθνικού συνθέτη Νικόλαου Χαλικιόπουλου – Μάντζαρου(1795-1872), στα εκατό χρόνια από την γέννηση του μεγάλου σύγχρονου συνθέτη Ιάνη Ξενάκη(1922-2001),για τα διακόσια ενενήντα χρόνια από την γέννηση του μεγάλου κλασικού συνθέτη Ιωσήφ Χάυδν(1732-1809),στα διακόσια σαράντα χρόνια από την γέννηση του Καρδιτσιώτη αρχιστράτηγου της Επανάστασης του 1821 Γεώργιο Καραισκάκη(1782-1827) και στον μεγαλύτερο ποητή της Χριστιανοσύνης Δάντη Αλιγκέρι(1265-1321), που αφορά όλες τις σχολικές Χορωδίες της Ελλάδος, με πρωτοβουλία της Πανελλήνιας Ομοσπονδίας Χορωδιών και Διευθυντών Χορωδίας και της Διεύθυνσης Περιφερειακής Εκπαίδευσης Θεσσαλίας.
Αναλυτικές πληροφορίες: http://www.stegi-chorus.gr/14%ce%b7-%ce%b4%ce%b9%ce%b5%ce%b8%ce%bd%ce%ae-%cf%83%cf%85%ce%bd%ce%ac%ce%bd%cf%84%ce%b7%cf%83%ce%b7%cf%82-%cf%83%cf%87%ce%bf%ce%bb%ce%b9%ce%ba%cf%8e%ce%bd-%cf%87%ce%bf%cf%81%cf%89%ce%b4%ce%b9%cf%8e/

Σεμινάριο Η Μουσική στην Αναγέννηση (1/2)
2022-04-13 17:00 - 20:00 | Ελληνικό Ωδείο Μαρούσι, Λεωφόρος Κηφισίας & Πεντέλης 2, Μαρούσι, Ελλάδα
Σεμινάριο Η Μουσική στην Αναγέννηση Αντίστιξη σε στυλ Παλεστρίνα
με τον Διευθυντή Σπουδών του Ελληνικού Ωδείου Νίκο Καριώτη
Αίθουσα Εκδηλώσεων Ελληνικού Ωδείου
Κηφισίας 148 & Πεντέλης 2 Μαρούσι

ιστορική προσέγγιση της μουσικής της Αναγέννησης
σημειογραφία (σύγκριση με τη σύγχρονη) – μουσικό σύστημα (τρόποι)
η τεχνική της αντίστιξης στο στυλ Παλεστρίνα
(είδη, κανόνες, μίμηση, στρέτο, διαφωνία)
συλλαβοθεσία – κατασκευή μοτέτου
ανάλυση έργων Παλεστρίνα

Αναλυτικές πληροφορίες: https://hcma.gr/enimerosi/seminaria-ekdiloseis/seminario-antistiksi-se-styl-palestrina-2022

Σεμινάριο Η Μουσική στην Αναγέννηση (2/2)
2022-04-16 11:00 - 14:00 | Ελληνικό Ωδείο Μαρούσι, Λεωφόρος Κηφισίας & Πεντέλης 2, Μαρούσι, Ελλάδα

2ο Φεστιβάλ Παιδικών Χορωδιών (Ι. Ν. Αγ. Βαρβάρας Αργυρούπολης)
2022-05-07 19:30
2ο Φεστιβάλ Παιδικών Χορωδιών του Ι. Ν. Αγ. Βαρβάρας Αργυρούπολης υπό την αιγίδα του Δήμου Ελληνικού – Αργυρούπολης, το Σάββατο 7 Μαΐου και ώρα 19:30, στο Πολιτιστικό – Συνεδριακό Κέντρο “Μίκης Θεοδωράκης” (Λεωφ. Κύπρου 68, Αργυρούπολη), Δήμου Ελληνικού – Αργυρούπολης.

Θα λάβουν μέρος οι Παιδικές – Νεανικές Χορωδίες:
Προ-Παιδική Χορωδία Ι. Ν. Αγ. Βαρβάρας Αργυρούπολης (μαέστρος Ελεωνορα Ζαχαρια)
Παιδική -Νεανική Χορωδία “Arietta” (μαέστρος Athena Gratsouna)
Νεανική Χορωδία Λεοντείου Σχολής Ν. Σμύρνης & Παιδική -Νεανική Χορωδία Δήμου Π. Φαλήρου (μαέστρος Katerina Vassilikou)
Παιδικό Τμήμα “Πολυφωνικής Χορωδίας Πάτρας” (μαέστρος Aretousa Del’art Αρετούσα Νικολοπούλου)
Παιδική Χορωδία Ι. Ν. Αγ. Βαρβάρας Αργυρούπολης (μαέστρος Λώρα Πετροπούλου)

Είσοδος ελεύθερη.

Σεμινάριο Μουσικής Ανάγνωσης για Φωνή με τον Αγαθάγγελο Γεωργακάτο
2022-05-13 - 2022-05-15 | Ελληνικό Ωδείο Μαρούσι, Λεωφόρος Κηφισίας & Πεντέλης 2, Μαρούσι, Ελλάδα
Πληροφορίες στην συνημμένη αφίσα

Σεμινάριο Διεύθυνσης Χορωδίας με τον Αγαθάγγελο Γεωργακάτο
2022-05-20 - 2022-05-23 | Ελληνικό Ωδείο Μαρούσι, Λεωφόρος Κηφισίας & Πεντέλης 2, Μαρούσι, Ελλάδα

Ημερίδα για την Εμφύλη Βία Στέγης Ελληνικών Χορωδιών
2022-05-22 11:00 - 15:00
ΣΤΕΓΗ ΕΛΛΗΝΙΚΩΝ ΧΟΡΩΔΙΩΝ.
20 Χρόνια Μουσικές Δράσεις και Πρωτοβουλίες…!!!

“Με την Μουσική Σταματάμε την Βία.”
Διαδικτυακή Ημερίδα της Στέγης Ελληνικών Χορωδιών αφιερωμένη ενάντια στην Έμφυλη Βία, την Κυριακή 22 Μαΐου 2022 το πρωί 11:00-15:00,
σε συνεργασία με τον Πολιτιστικό Σύλλογο“Κοραής” Θεσσαλονίκης μετά από πρότασή του και την υποστήριξη του Κέντρου ΔΙΟΤΙΜΑ.
Όλοι μαζί με μια φωνή, καταδικάζουμε κάθε μορφή βίας .
Η Στέγη συνομιλεί με την Κοινωνία για να αναδείξει και να ενεργοποιήσει τα θετικά οφέλη της ενασχόλησης με το χορωδιακό τραγούδι και τον Πολιτισμό γενικότερα, με σκοπό την εξάλειψη τέτοιων θλιβερών φαινομένων …!!!

40ο Διεθνές Χορωδιακό Φεστιβάλ Καρδίτσας
2022-06-09 - 2022-06-20
Από Πέμπτη 9 έως Κυριακή 19 Ιουνίου 2022 θα πραγματοποιηθεί το 40ο Διεθνές Χορωδιακό Φεστιβάλ Καρδίτσας, κορυφαίος θεσμός του Νομού Καρδίτσας, πρότυπο επαρχιακού Διεθνούς Φεστιβάλ, ένας ιστορικός χορωδιακός θεσμός της Ελλάδος και διεθνώς.
Το συγκεκριμένο Χορωδιακό Φεστιβάλ, στο οποίο έχουν λάβει μέρος κορυφαίες χορωδίες από κάθε γωνιά της γης, διακεκριμένες ορχήστρες και σπουδαίοι σολίστ, οργανώνεται από το 1983 στην Καρδίτσα και αποτελεί κορυφαίο καλλιτεχνικό γεγονός, ενώ υλοποιείται υπό την καλλιτεχνική διεύθυνση του Μαέστρου και Καθηγητή Νίκου Ευθυμιάδη.
Πάνω από 150 χορωδίες από την Ελλάδα και το Εξωτερικό, συμφωνικές ορχήστρες, σολίστ, μαέστροι, συνθέτες συμμετέχουν κάθε χρόνο στο Διεθνές Φεστιβάλ Καρδίτσας!
Το 40ου Διεθνές Χορωδιακό Φεστιβάλ Καρδίτσας είναι αφιερωμένο στον Εθνικό μας συνθέτη Νικόλαο Μάντζαρο (1795-1872), για τα 150 χρόνια από το θάνατο του συνθέτη, στον μοναδικό σύγχρονο συνθέτη Ιάνη Ξενάκη(1921-2001) για τα 100 χρόνια από την γέννηση του, στον κορυφαίο κλασσικό Ιωσήφ Χάυδν (1732-1809) για τα 290 χρόνια από τη γέννηση του, στον Καρδιτσιώτη ήρωα και αρχιστράτηγο της Επανάστασης του ’21 Γεώργιο Καραϊσκάκη (1782-1827) και στον μεγαλύτερο ποιητή της Χριστιανοσύνης Δάντη Αλιγκέρι (1265-1321) και θα πραγματοποιηθεί στις αίθουσες εκδηλώσεων των ξενοδοχείων <<Κιέριον>> Καρδίτσας και Mouzaki Palace στο Μουζάκι, στο Βυζαντινό Κάστρο Φαναρίου, στη Λίμνη Πλαστήρα, στην Σπηλιά του Καραισκάκη και στο αίθριο της Δημοτικής Αγοράς Καρδίτσας.
Στο τέλος της κάθε βραδιάς παρουσιάζεται ένα Κοινό Έργο ύστερα από Χορωδιακό Εργαστήρι που έχει πραγματοποιηθεί και το οποίο θα διευθύνει ένας διακεκριμένος Έλληνας ή ξένος Μαέστρος, μέλος της Διεθνούς Καλλιτεχνικής- Κριτικής Επιτροπής.
Επιπλέον διαθέτει ένα κανονισμό μοναδικό ίσως σε παγκόσμια κλίμακα, γιατί εξασφαλίζει την ταυτόχρονη πραγματοποίηση πολλών πρώτων εκτελέσεων κατόπιν παραγγελίας σε Έλληνες και ξένους συνθέτες βοηθώντας έτσι την σύγχρονη δημιουργία. Ακόμη εξασφαλίζει ένα πολύ μεγάλο αριθμό εκτελεστών, που έρχονται από κάθε γωνιά της Ευρώπης και της οικουμένης.
Θεωρείται το σημαντικότερο ΔΙΕΘΝΕΣ ΧΟΡΩΔΙΑΚΟ ΦΕΣΤΙΒΑΛ ΤΗΣ ΕΛΛΑΔΟΣ με πολύ μεγάλη συμμετοχή ξένων χορωδιών.
Μακριά από λαϊκισμούς και κινήσεις εντυπωσιασμού, το Διεθνές Χορωδιακό Φεστιβάλ Καρδίτσας αποτελεί μία σημαντική τομή για την Εκπαίδευση και τον Πολιτισμό, την Τέχνη και τη Μουσική.
Οι πρωτοτυπίες του Φεστιβάλ σε παγκόσμια κλίμακα είναι:

Οι Χορωδίες που λαμβάνουν μέρος έχουν την ευχέρεια να παρουσιάσουν έργα συγκεκριμένων εποχών.
Στο τέλος κάθε βραδιάς σε ειδική συζήτηση, εφόσον το επιθυμούν, με την Κριτική Επιτροπή οι διευθυντές των χορωδιών δέχονται υποδείξεις για βελτίωση κ.λπ.
Οι Χορωδίες δύνανται να εκτελούν και να ερμηνεύουν μεταξύ των άλλων και έργα αρχαίας ελληνικής, βυζαντινής, γρηγοριανής και σύγχρονης ελληνικής μουσικής.
Στο τέλος κάθε βραδιάς, όλες οι χορωδίες μαζί ή επιλεγμένα μέλη τους ερμηνεύουν, εφόσον το επιθυμούν, ένα έργο έλληνα ή ξένου συνθέτη σε πρώτη εκτέλεση, το οποίο διευθύνεται κάθε φορά από ένα μέλος της Διεθνούς Κριτικής Επιτροπής του Φεστιβάλ. Με τον τρόπο αυτό οι μαέστροι και οι χορωδίες, ελληνικές και ξένες, για την καλύτερη προετοιμασία των κοινών έργων έχουν την ευκαιρία να συνεργαστούν, να δουλέψουν ΕΡΓΑΣΤΗΡΙΑΚΑ υπό την διεύθυνση διακεκριμένων μαέστρων, σε πολύ αξιόλογα αλλά άγνωστα έργα αποκομίζοντας πολλά τεχνικά οφέλη, ενώ παράλληλα ανανεώνουν και το ρεπερτόριό τους.
Τα έργα αυτά Ελλήνων και ξένων συνθετών γράφονται ύστερα από παραγγελία ειδικά για το ΔΙΕΘΝΕΣ ΦΕΣΤΙΒΑΛ ΚΑΡΔΙΤΣΑΣ.
Το ΔΙΕΘΝΕΣ ΦΕΣΤΙΒΑΛ ΚΑΡΔΙΤΣΑΣ εκτός από το Διεθνές Φεστιβάλ Χορωδιών περιλαμβάνει πληθώρα άλλων εκδηλώσεων που συνίστανται σε: βραδιές όπερας, συμφωνικής μουσικής, θρησκευτικής μουσικής σε μοναστήρια, σε εκκλησίες, σε ανοιχτά θέατρα της Λίμνης Πλαστήρα, σε αίθουσες εκδηλώσεων ξενοδοχείων της περιοχής, στην αίθουσα εκδηλώσεων του Ωδείου Καρδίτσας-Κωνσταντίνος Ευθυμιάδης, εμφανίσεις φιλαρμονικών, εκθέσεων ζωγραφικής και χαρακτικής κ.ά.

Με τον τρόπο αυτό προβάλλεται διεθνώς η μουσική μας κληρονομιά και παράλληλα δίνεται η ανάλογη σημασία στην μελέτη και ερμηνεία του Γρηγοριανού μέλους.
Για πρώτη φορά παγκοσμίως η βυζαντινή και η αρχαία ελληνική μουσική συμμετέχουν ισότιμα με το γρηγοριανό μέλος και την Αναγεννησιακή πολυφωνία.
Μια άλλη δυνατότητα των χορωδιών είναι να εκτελούν έργα του 15ου και 16ου αιώνα που δίνει στις χορωδίες τη δυνατότητα να μελετήσουν και να εμβαθύνουν στα αριστουργήματα της κλασικής πολυφωνίας. Εκτός από την εκτέλεση έργων ρομαντικών συνθετών, μπορούν να εκτελούν έργα σύγχρονων συνθετών καθώς και παραδοσιακή μουσική κάθε χώρας.
Το Φεστιβάλ πραγματοποιείται στη διάρκεια όλης της χρονιάς με πολλές εκδηλώσεις σε διάφορους χώρους και σε διαφορετικές περιοχές, προκειμένου να γίνουν Κοινωνοί της Μουσικής ευρύτερα στρώματα της περιοχής.
Παράλληλα, θα πραγματοποιηθεί το 10ο Πανελλήνιο Σεμινάριο Διεύθυνσης Μικτής-Νεανικής- Γυναικείας-Παιδικής Χορωδίας από την Παρασκευή 2 έως την Κυριακή 4 Δεκεμβρίου 2022, στο οποίο θα διδάξει ο Νίκος Ευθυμιάδης( Master of Arts στην διεύθυνση).
Οι χορωδίες που θα λάβουν μέρος, μπορούν να εκπροσωπήσουν το Διεθνές Φεστιβάλ Καρδίτσας και τη χώρα μας σε σπουδαία, Μουσικό-Χορωδιακά Φεστιβάλ του εξωτερικού όπως στο Castellamare di Stabbia (Νάπολη) της Ιταλίας, στο Νόβισαντ της Σερβίας, στη Ρώμη της Ιταλίας, στο Bacaou της Ρουμανίας και στην Opava της Τσεχίας.
Επίσης, μπορούν να λάβουν μέρος στο σημαντικό CAMPUS ESTIVO MUSICALE του SALERNO.
Δηλώσεις Συμμετοχής υποβάλλονται έως 2 Μαΐου 2022.
Για την επιτυχία της όλης εκδήλωσης συμβάλλουν η Ιερά Μητρόπολη Θεσσαλιώτιδος και Φαναριοφερσάλων, η Περιφερειακή Ενότητα Καρδίτσας (Περιφέρεια Θεσσαλίας) ο Δήμος Καρδίτσας, ο Δήμος Μουζακίου, και η Πανελλήνια Ομοσπονδία Χορωδιών και Διευθυντών Χορωδιών.
Για περισσότερες πληροφορίες, τον Κανονισμό, τη Δήλωση Συμμετοχής και το Σεμινάριο οι ενδιαφερόμενοι μπορούν να απευθύνονται στη Γραμματεία του Διεθνούς Φεστιβάλ Καρδίτσας και της Πανελλήνιας Ομοσπονδίας Χορωδιών και Διευθυντών Χορωδίας: Κολοκοτρώνη 38 και Ύδρας Τ.Κ. 43100 Καρδίτσα, Τηλ:24410-75440, 24410-42896, Fax:24410-21970, Ε-mail: nke@otenet.gr.

Συναυλία Χορωδιακής Μουσικής
2022-06-15 20:15
15 Ιουνίου 2022, 8.15μμ, Πνευματικό Κέντρο Δήμου Νέας Φιλαδελφείας (Ν. Τρυπιά 45)
Με τη συμμετοχή τριών χορωδιών. Αναλυτικές πληροφορίες αναγράφονται στην αφίσα.

Music Diaries International Workshop Festival
2022-07-01 - 2022-07-04
“Music Diaries” International Workshop Festival 2022
Η 5η διεθνής διοργάνωση του “Music Diaries” International Workshop Festival, θα πραγματοποιηθεί από 1 έως 3 Ιουλίου 2022 στις εγκαταστάσεις του Δημοτικού Ωδείου Πυλαίας-Χορτιάτη.
Καλλιτέχνες από όλο τον κόσμο θα βρεθούν σε κοινό τόπο και χρόνο για να γεμίσουν τις μέρες με έμπνευση, δημιουργία και κοινές δράσεις, προσφέροντας στους συμμετέχοντες σπουδαστές και στο κοινό της πόλης τρεις ανεπανάληπτες μέρες με καινοτόμες δραστηριότητες και πρωτοποριακά προγράμματα.
Τα «Μουσικά Ημερολόγια» (“Music Diaries”) έχουν αποτελέσει ένα νέο “entry” στα μουσικά δρώμενα της χώρας καθώς δεν περιορίζονται μόνο στο στενό πλαίσιο των μαθημάτων αλλά συνδυάζουν master classes ερμηνείας και τεχνικής με την ακαδημαϊκή έρευνα, ενώ παράλληλα προσφέρουν θεματικές, που προωθούν ότι νέο διαδραματίζεται στη διεθνή μουσική σκηνή, ανοιχτές για όλους τους συμμετέχοντες.
Προσκεκλημένοι διακεκριμένοι μουσικοί ερμηνευτές, διεθνούς εμβέλειας, θα παρουσιάσουν το έργο τους με συναυλίες, διαλέξεις, εργαστήρια, master classes, ενώ παράλληλα καλλιτέχνες από την Ελλάδα και το εξωτερικό θα προβάλουν στο open forum τις πιο πρωτοποριακές και νέες τάσεις στο χώρο της μουσικής και της έρευνας.
Το Φεστιβάλ διοργανώνεται από την αστική μη κερδοσκοπική εταιρία Beartive σε συνεργασία με το Δημοτικό Ωδείο της Κ.Ε.Π.Α.Π του Δήμου Πυλαίας-Χορτιάτη.
Οι συνεργασίες με φορείς του εξωτερικού φέτος θα μας φέρουν σε επαφή με καλλιτέχνες από την Ιταλία (συνεργασία με το Conservatorio της Πάρμας Conservatorio Arrigo Boito, Parma/ Conservatorio Licinio Refice -Frosinone), την Πολωνία, την Πορτογαλία και την Ισπανία.
Αναλυτικά οι ενότητες
1-3 ΙΟΥΛΙΟΥ: Μαθήματα και masterclasses για Πιάνο, Βιολί, Κλαρινέτο, Σύνθεση, Ανώτερα Θεωρητικά Μουσική Δωματίου και Μονωδία/Μελοδραματική
——————————————————————————————————————-
2 ΙΟΥΛΙΟΥ: Open Forum Platform: παρουσιάζονται προτάσεις καλλιτεχνών από την Ελλάδα και το εξωτερικό που επικεντρώνονται σε ποικίλες θεματικές, όπως:
Concert presentation: Γιάννα Αθανασάκη, φλάουτο | Θέλξη Ματτίκα, πιάνο (Ελλάδα)
Lecture concert: Αρτεμις Μπόγρη | Άκης Λαλούσης | Αγγελική Καθαρίου (Ελλάδα)
Σύγχρονη Μουσική / Γνωρίστε τον συνθέτη: Antonello Timpani, κλαρινέτο • Antonio D’Anto, πιάνο (Ιταλία) | Nicola Elias Rigato – Artist in Residence (Ιταλία)
Επιχειρηματικότητα στην Τέχνη: Άντυ Χαντζή | Ερατώ Αλακιοζίδου | Δημήτρης Μαρίνος (Ελλάδα)
Artistic Research: Laia Martin (Ισπανία) | ​Marisa Ponce de León (Πορτογαλία)
Composition/Meet the composer: Luigi Abbate (Ιταλία)
Παρουσίαση βιβλίου: Μαρία Παπαδάτου | Χρυσή Παρπαρά (Ελλάδα)

Βρείτε εδώ το αναλυτικό πρόγραμμα του Open Forum.
Θέατρο ” Σταύρος Κουγιουμτζής”, Δημαρχείο Πανοράματος
Ελεύθερη είσοδος | Πληροφορίες & τηλεφωνικές κράτησεις | 2313 301013
——————————————————————————————————————-
1-3 ΙΟΥΛΙΟΥ: Εργαστήρια για παιδιά 5-15 ετών

Δήμητρα Κατιώνη, Ηρώ Μενέγου: ‘Ακούσατε! Ακούσατε;’ Ένα εργαστήρι για μικρά αυτιά και μεγάλες ιδέες (5-8 ετών)
Μαρία Παπαδάτου: Παρουσίαση – εργαστήριο της Μεθόδου Πιανιστικής Προπαιδείας και του βιβλίου πιάνου “Μαγικά Χεράκια” (αρχαρίων)
Έλλη Ζαχαροπούλου: Εργαστήριο σύνθεσης μουσικής για κινούμενα σχέδια, για παιδιά.
Μαρία Παπαδάτου: Παρουσίαση του μουσικού παραμυθιού “το βαλς της Μαγίας”(7-12 ετών)

——————————————————————————————————————-
1-2-3 ΙΟΥΛΙΟΥ Εκθέσεις βιβλίων
1η Έκθεση βιβλίου και Μουσικών εκδόσεων :Through your head to your heart: Η πρώτη έκθεση παρτιτούρας και μουσικού βιβλίου με εξειδίκευση στην κλασική και σύγχρονη κλασική μουσική, μουσικολογικά βιβλία, εκπαιδευτικά, παρτιτούρες φωνητικής και χορωδιακής μουσικής, παρτιτούρες για πιάνο κι έγχορδα, μουσική δωματίου.
Επιμέλεια / Οργάνωση Έρη Μαυρομουστάκη

Μίνι έκθεση βιβλίου: Bιβλία ποίησης, μουσικής και τέχνης από τις εκδόσεις Νεφέλη, Σαιξπηρικόν και Υποκείμενο καθώς και επιλεγμένοι τίτλοι από τις σειρές παιδικών βιβλίων των ιδίων.
Επιμέλεια / Οργάνωση Δημήτρης Λεοντζάκος
——————————————————————————————————————-
1-3 ΙΟΥΛΙΟΥ: Συναυλίες
Τρία μοναδικά ρεσιτάλ πιάνου θα απολαύσουμε στις βραδινές συναυλίες του φεστιβάλ
1 Ιουλίου | Nicola Elias Rigato Artist in Residence (Ιταλία)
2 Ιουλίου | Eloisa Cascio (Ιταλία)
3 Ιουλίου | Laia Martin (Ισπανία)
Περισσότερες πληροφορίες για τις συναυλίες, τους σολίστες και τα εισιτήρια θα βρείτε εδώ.
Θέατρο ” Σταύρος Κουγιουμτζής”, Δημαρχείο Πανοράματος
Ελεύθερη είσοδος με τηλεφωνική κράτηση | 2313 301013
Food Spots: Για όλους τους συμμετέχοντες του φεστιβάλ θα υπάρχουν ειδικές τιμές στα συνεργαζόμενα εστιατόρια του φεστιβάλ.
Περισσότερες πληροφορίες για τα συνεργαζόμενα καταστήματα μπορείτε να βρείτε εδώ
Όλες οι δράσεις των σεμιναρίων και των master class θα πραγματοποιηθούν στο Δημοτικό Ωδείο Πυλαίας-Χορτιάτη | Δημαρχείο Πανοράματος, Αμφιθέατρο « Σταύρος Κουγιουμτζής», Απ. Σαμανίδη 21, Πανόραμα

Όλες οι εκδηλώσεις πραγματοποιούνται με την τήρηση των υγειονομικών πρωτοκόλλων.
Καλλιτεχνική Διεύθυνση Ερατώ Αλακιοζίδου
Διοργάνωση Beartive
Συνδιοργάνωση Δημοτικό Ωδείο Πυλαίας-Χορτιάτη
Πληροφορίες: www.musicdiariesfestival.com / musicdiariesfestival@gmail.com

40th International Choral Festival of Preveza
2022-07-04 - 2022-07-11
Mark your calendar for July 2021 to be part of the 40th International Choral Festival of Preveza. The festival will be held from 4 to 10 of July 2022 in Preveza. The International Choral Festival of Preveza counts 39 interesting and exciting years of high-quality choral music, challenged by excellent choirs which are continuously raising its standards and a great variety of intercultural experiences with participants from all over the world. The festival includes numerous concerts given at idyllic locations of the area like the seaside fortress of Preveza and the historic Ancient Auditorium of Nikopolis “Odeon”. For visiting choirs, Preveza provides an opportunity not only to perform; but also, to experience some of the world’s best choral music, soak up the atmosphere and enjoy the mingling, singing and fun, and explore the picturesque city of Preveza and its surrounds. The festival will be managed by the Choral Society “Armonia” of Preveza, under the patronage of the city of Preveza. Choirs are eligible to join the festival as non-competitive choirs participating in all the performances of the festival.
More details: https://www.armoniachoir.gr/festival/page.php?title=38

Project Πatriδa: Κύκλος Διαλέξεων & Εργαστήρι Σύνθεσης
2022-09-24 - 2022-10-10
Το Τμήμα Μουσικών Σπουδών του Αριστοτελείου Πανεπιστημίου Θεσσαλονίκης και το Γυναικείο Φωνητικό Σύνολο “Voci Contra Tempo” οργανώνουν από κοινού το Project Πatriδa, ένα σύνθετο project για τη χορωδιακή μουσική που περιλαμβάνει Εργαστήρια – Διαλέξεις – Μαθήματα Σύνθεσης και Συναυλίες στην Ελλάδα και στο εξωτερικό.
Αναλυτικές πληροφορίες στην σχετική ανακοίνωση.

8o Πανελλήνιο Σεμινάριο Στέγης Ελληνικών Χορωδιών
2022-10-14 - 2022-10-17 | Αίθουσα Συναυλιών “Λούλη Ψυχούλη” ATHENAEUM Ωδείου, Κορινθίας 6, Αμπελόκηποι, Αθήνα
Η Στέγη Ελληνικών Χορωδιών ως Συλλογικός Χορωδιακός Φορέας της πατρίδας μας, έχει ως σκοπό της την έμπρακτη υποστήριξη των Ελληνικών Χορωδιών των Μαέστρων τους και των νέων μουσικών που ασχολούνται με την Χορωδιακή Μουσική. Ο ιδρυτής και πρώτος Πρόεδρος της Στέγης, ο αείμνηστος Στέφανος Βασιλειάδης, είχε μεγάλη αγάπη για τα παιδιά. Έτσι η Στέγη αφιέρωσε το πρώτο Σεμινάριο στην Παιδική Χορωδία. Ύστερα από είκοσι χρόνια μουσικής προσφοράς στις χορωδίες μας, η Στέγη Ελληνικών Χορωδιών κλείνει αυτή την εικοσαετή περίοδο μέ ένα ακόμα Σεμινάριο για τη διεύθυνση Παιδικής Χορωδίας.
Αναλυτικές πληροφορίες: http://www.stegi-chorus.gr/8o-πανελλήνιο-σεμινάριο-στέγης/

Μουσικό Οδοιπορικό– 100 Χρόνια Μνήμης με τη Χορωδία “Ambitus”
2022-10-17 19:30 - 21:30 | Ελληνοαμερικανική Ένωση, Μασσαλίας 22, Αθήνα, Αττικής, Ελλάδα
Συμμετέχοντας στις εκδηλώσεις μνήμης με τη συμπλήρωση εκατό ετών από τη Μικρασιατική Καταστροφή, η Ελληνοαμερικανική Ένωση και η Ένωση Σμυρναίων διοργανώνουν συναυλία, η οποία θα πραγματοποιηθεί τη Δευτέρα 17 Οκτωβρίου, στις 19:30, στο Θέατρο της Ελληνοαμερικανικής Ένωσης (Μασσαλίας 22, Αθήνα).
Στο “Μουσικό Οδοιπορικό” θα μας “ξεναγήσει” η Χορωδία “Ambitus” της Λεοντείου Σχολής Νέας Σμύρνης, την οποία διδάσκει και διευθύνει η μαέστρος Κατερίνα Βασιλικού. Τη Χορωδία συνοδεύουν στο πιάνο ο Μιχάλης Χανός και στο φλάουτο ο Σέργιος Γιώτης.
Τα αγαπημένα τραγούδια των παραλιακών μικρασιατικών πόλεων και ιδιαίτερα της Σμύρνης, θα μας μεταφέρουν νοερά σ’ έναν κόσμο που ανέδειξε επί τρεις χιλιάδες χρόνια έναν μεγάλο πολιτισμό και παραμένει ζωντανός στη συλλογική μνήμη.
Είσοδος ελεύθερη (με χρήση μάσκας)

9ο χορωδιακό φεστιβάλ του σωματείου Απόλλων Μουσηγέτης - 10 χρόνια
2022-10-22 18:30 - 21:00 | Δημαρχείο Κηφισιάς, Διονύσου 24 και Μυρσίνης, Κηφισιά, Αττικής, 14562, Ελλάδα
Το καλλιτεχνικό και πολιτιστικό σωματείο Κηφισιάς “Απόλλων Μουσηγέτης”, εορτάζει τα 10 του χρόνια και το 9ο χορωδιακό φεστιβάλ είναι αφιερωμένο στα 100 χρόνια από τη Μικρασιατική Καταστροφή.
Συμμετέχουν οι χορωδίες
«Ambitus» της Λεόντειου Σχολής Νέας Σμύρνης, Διεύθυνση Κατερίνα Βασιλικού,
η 50μελής ΜΙΚΤΗ ΧΟΡΩΔΙΑ της «ΠΟΛΥΦΩΝΙΚΗΣ» Πατρών, Διεύθυνση Σταύρος Σολωμός
και η ανδρική Χορωδία της Εμπορικής Τράπεζας, Διεύθυνση: Σταύρος Μπερής.
Η επετειακή αυτή συναυλία θα πραγματοποιηθεί στην αίθουσα του Πολιτιστικού Κέντρου Δήμου Κηφισιάς «Δήμαρχος Βασίλης Γκατσόπουλος» [Διονύσου 24 και Μυρσίνης] το Σάββατο το απόγευμα στις 6.30 μ.μ.

15ο Διεθνές Φεστιβάλ Μουσικών Συνόλων
2022-11-05 - 2022-11-07 | Μέγαρο Μουσικής Θεσσαλονίκης, 25ης Μαρτίου &, Θεσσαλονίκης 546 46, Θεσσαλονίκη
Το Διεθνές Φεστιβάλ Μουσικών Συνόλων επιστρέφει στη σκηνή του Μεγάρου Μουσικής Θεσσαλονίκης στις 5 & 6 Νοεμβρίου 2022!
Το Φεστιβάλ πραγματοποιείται σε συνεργασία με το Φεστιβάλ Κινηματογράφου Θεσσαλονίκης, στο πλαίσιο της 63ης διοργάνωσης (3-13 Νοεμβρίου 2022).
Την εκδήλωση θα παρουσιάσει η δημοσιογράφος και παρουσιάστρια του Alpha TV, Βίκυ Χαντζή
✔️Το φεστιβάλ τελεί υπό την αιγίδα του Υπουργείου Πολιτισμού, Εσωτερικών (Μακεδονίας – Θράκης), της Περιφέρειας Κεντρικής Μακεδονίας και του Δήμου Θεσσαλονίκης.

ARTIVA 8o ΔΙΕΘΝΕΣ ΧΟΡΩΔΙΑΚΟ ΦΕΣΤΙΒΑΛ
2022-11-10 - 2022-11-14
Διαγωνιστικό και ελεύθερο πρόγραμμα.
Πληροφορίες και δηλώσεις συμμετοχής στο email artivafestival@gmail.com
Τηλέφωνο 6936774018
Καλλιτεχνικός διευθυντής
Θεοδόσης Αντωνιάδης

40ο Διεθνές Χορωδιακό Φεστιβάλ Καρδίτσας
2022-11-24 - 2022-12-05
Ένας κορυφαίος, ιστορικός θεσμός
Το 40ο ΔΙΕΘΝΕΣ ΧΟΡΩΔΙΑΚΟ ΦΕΣΤΙΒΑΛ ΚΑΡΔΙΤΣΑΣ
(Πέμπτη 24 Νοεμβρίου- Κυριακή 4 Δεκεμβρίου 2022)
Η ΑΠΟΘΕΩΣΗ ΤΗΣ ΧΟΡΩΔΙΑΚΗΣ ΤΕΧΝΗΣ!

Από Πέμπτη 24 Νοεμβρίου έως Κυριακή 4 Δεκεμβρίου 2022 θα πραγματοποιηθεί το 40ο Διεθνές Χορωδιακό Φεστιβάλ Καρδίτσας, κορυφαίος θεσμός του Νομού Καρδίτσας, πρότυπο επαρχιακού Διεθνούς Φεστιβάλ, ένας ιστορικός χορωδιακός θεσμός της Ελλάδος και διεθνώς.
Το συγκεκριμένο Χορωδιακό Φεστιβάλ, στο οποίο έχουν λάβει μέρος κορυφαίες χορωδίες από κάθε γωνιά της γης, διακεκριμένες ορχήστρες και σπουδαίοι σολίστ, οργανώνεται από το 1983 στην Καρδίτσα και αποτελεί κορυφαίο καλλιτεχνικό γεγονός, ενώ υλοποιείται υπό την καλλιτεχνική διεύθυνση του Μαέστρου και Καθηγητή Νίκου Ευθυμιάδη.
Πάνω από 150 χορωδίες από την Ελλάδα και το Εξωτερικό, συμφωνικές ορχήστρες, σολίστ, μαέστροι, συνθέτες συμμετέχουν κάθε χρόνο στο Διεθνές Φεστιβάλ Καρδίτσας!
Το 40ου Διεθνές Χορωδιακό Φεστιβάλ Καρδίτσας είναι αφιερωμένο στον Εθνικό μας συνθέτη Νικόλαο Μάντζαρο (1795-1872), για τα 150 χρόνια από το θάνατο του συνθέτη, στον μοναδικό σύγχρονο συνθέτη Ιάνη Ξενάκη(1921-2001) για τα 100 χρόνια από την γέννηση του, στον Γκέοργκ Φρίντριχ Χαίντελ (1685 – 1759), στον Καρδιτσιώτη ήρωα και αρχιστράτηγο της Επανάστασης του ’21 Γεώργιο Καραϊσκάκη (1782-1827), στον σύγχρονο έλληνα συνθέτη Χρήστο Σαμαρά και θα πραγματοποιηθεί στις αίθουσες εκδηλώσεων των ξενοδοχείων <<Κιέριον>> Καρδίτσας και Mouzaki Palace στο Μουζάκι, στο Βυζαντινό Κάστρο Φαναρίου, στη Λίμνη Πλαστήρα, στην Σπηλιά του Καραισκάκη και στο αίθριο της Δημοτικής Αγοράς Καρδίτσας.
Στο τέλος της κάθε βραδιάς παρουσιάζεται ένα Κοινό Έργο ύστερα από Χορωδιακό Εργαστήρι που έχει πραγματοποιηθεί και το οποίο θα διευθύνει ένας διακεκριμένος Έλληνας ή ξένος Μαέστρος, μέλος της Διεθνούς Καλλιτεχνικής- Κριτικής Επιτροπής. Φέτος θα είναι χορωδιακά αποσπάσματα από τον «Μεσσία» του Χαίντελ και από την καντάτα «Μνήμες» του Χρήστου Σαμαρά, που έχουν σχέση με τη Μικρασιατική Καταστροφή, που το 2022 αποτελεί έτος τιμής και περισυλλογής.
Επιπλέον διαθέτει ένα κανονισμό μοναδικό ίσως σε παγκόσμια κλίμακα, γιατί εξασφαλίζει την ταυτόχρονη πραγματοποίηση πολλών πρώτων εκτελέσεων κατόπιν παραγγελίας σε Έλληνες και ξένους συνθέτες βοηθώντας έτσι την σύγχρονη δημιουργία. Ακόμη εξασφαλίζει ένα πολύ μεγάλο αριθμό εκτελεστών, που έρχονται από κάθε γωνιά της Ευρώπης και της οικουμένης.
Θεωρείται το σημαντικότερο ΔΙΕΘΝΕΣ ΧΟΡΩΔΙΑΚΟ ΦΕΣΤΙΒΑΛ ΤΗΣ ΕΛΛΑΔΟΣ με πολύ μεγάλη συμμετοχή ξένων χορωδιών.
Μακριά από λαϊκισμούς και κινήσεις εντυπωσιασμού, το Διεθνές Χορωδιακό Φεστιβάλ Καρδίτσας αποτελεί μία σημαντική τομή για την Εκπαίδευση και τον Πολιτισμό, την Τέχνη και τη Μουσική.
Οι πρωτοτυπίες του Φεστιβάλ σε παγκόσμια κλίμακα είναι:

Οι Χορωδίες που λαμβάνουν μέρος έχουν την ευχέρεια να παρουσιάσουν έργα συγκεκριμένων εποχών.
Στο τέλος κάθε βραδιάς σε ειδική συζήτηση, εφόσον το επιθυμούν, με την Κριτική Επιτροπή οι διευθυντές των χορωδιών δέχονται υποδείξεις για βελτίωση κ.λπ.
Οι Χορωδίες δύνανται να εκτελούν και να ερμηνεύουν μεταξύ των άλλων και έργα αρχαίας ελληνικής, βυζαντινής, γρηγοριανής και σύγχρονης ελληνικής μουσικής.
Στο τέλος κάθε βραδιάς, όλες οι χορωδίες μαζί ή επιλεγμένα μέλη τους ερμηνεύουν, εφόσον το επιθυμούν, ένα έργο έλληνα ή ξένου συνθέτη σε πρώτη εκτέλεση, το οποίο διευθύνεται κάθε φορά από ένα μέλος της Διεθνούς Κριτικής Επιτροπής του Φεστιβάλ. Με τον τρόπο αυτό οι μαέστροι και οι χορωδίες, ελληνικές και ξένες, για την καλύτερη προετοιμασία των κοινών έργων έχουν την ευκαιρία να συνεργαστούν, να δουλέψουν ΕΡΓΑΣΤΗΡΙΑΚΑ υπό την διεύθυνση διακεκριμένων μαέστρων, σε πολύ αξιόλογα αλλά άγνωστα έργα αποκομίζοντας πολλά τεχνικά οφέλη, ενώ παράλληλα ανανεώνουν και το ρεπερτόριό τους.
Τα έργα αυτά Ελλήνων και ξένων συνθετών γράφονται ύστερα από παραγγελία ειδικά για το ΔΙΕΘΝΕΣ ΦΕΣΤΙΒΑΛ ΚΑΡΔΙΤΣΑΣ.
Το ΔΙΕΘΝΕΣ ΦΕΣΤΙΒΑΛ ΚΑΡΔΙΤΣΑΣ εκτός από το Διεθνές Φεστιβάλ Χορωδιών περιλαμβάνει πληθώρα άλλων εκδηλώσεων που συνίστανται σε: βραδιές όπερας, συμφωνικής μουσικής, θρησκευτικής μουσικής σε μοναστήρια, σε εκκλησίες, σε ανοιχτά θέατρα της Λίμνης Πλαστήρα, σε αίθουσες εκδηλώσεων ξενοδοχείων της περιοχής, στην αίθουσα εκδηλώσεων του Ωδείου Καρδίτσας-Κωνσταντίνος Ευθυμιάδης, εμφανίσεις φιλαρμονικών, εκθέσεων ζωγραφικής και χαρακτικής κ.ά.

Με τον τρόπο αυτό προβάλλεται διεθνώς η μουσική μας κληρονομιά και παράλληλα δίνεται η ανάλογη σημασία στην μελέτη και ερμηνεία του Γρηγοριανού μέλους.
Για πρώτη φορά παγκοσμίως η βυζαντινή και η αρχαία ελληνική μουσική συμμετέχουν ισότιμα με το γρηγοριανό μέλος και την Αναγεννησιακή πολυφωνία.
Μια άλλη δυνατότητα των χορωδιών είναι να εκτελούν έργα του 15ου και 16ου αιώνα που δίνει στις χορωδίες τη δυνατότητα να μελετήσουν και να εμβαθύνουν στα αριστουργήματα της κλασικής πολυφωνίας. Εκτός από την εκτέλεση έργων ρομαντικών συνθετών, μπορούν να εκτελούν έργα σύγχρονων συνθετών καθώς και παραδοσιακή μουσική κάθε χώρας.
Το Φεστιβάλ πραγματοποιείται στη διάρκεια όλης της χρονιάς με πολλές εκδηλώσεις σε διάφορους χώρους και σε διαφορετικές περιοχές, προκειμένου να γίνουν Κοινωνοί της Μουσικής ευρύτερα στρώματα περιοχής.
Το πρόγραμμα του Φεστιβάλ θα παρουσιάζει ο κορυφαίος ΑΛΕΞΗΣ ΚΩΣΤΑΛΑΣ.
Παράλληλα, θα πραγματοποιηθεί το 10ο Πανελλήνιο Σεμινάριο Διεύθυνσης Μικτής-Νεανικής- Γυναικείας-Παιδικής Χορωδίας από την Παρασκευή 2 έως την Κυριακή 4 Δεκεμβρίου 2022, στο οποίο θα διδάξει ο Δρ.Νίκος Ευθυμιάδης( Master of Arts στην διεύθυνση).
Οι χορωδίες που θα λάβουν μέρος, μπορούν να εκπροσωπήσουν το Διεθνές Φεστιβάλ Καρδίτσας και τη χώρα μας σε σπουδαία, Μουσικό-Χορωδιακά Φεστιβάλ του εξωτερικού όπως στο Castellamare di Stabbia (Νάπολη) της Ιταλίας, στο Νόβισαντ της Σερβίας, στη Ρώμη της Ιταλίας, στο Bacaou της Ρουμανίας και στην Opava της Τσεχίας.
Επίσης, μπορούν να λάβουν μέρος στο σημαντικό CAMPUS ESTIVO MUSICALE του SALERNO.
Δηλώσεις Συμμετοχής υποβάλλονται έως 20 Οκτωβρίου 2022.
Για την επιτυχία της όλης εκδήλωσης συμβάλλουν η Ιερά Μητρόπολη Θεσσαλιώτιδος και Φαναριοφερσάλων, η Περιφερειακή Ενότητα Καρδίτσας (Περιφέρεια Θεσσαλίας) ο Δήμος Καρδίτσας, ο Δήμος Μουζακίου, και η Πανελλήνια Ομοσπονδία Χορωδιών και Διευθυντών Χορωδιών.
Για περισσότερες πληροφορίες, τον Κανονισμό, τη Δήλωση Συμμετοχής, το Σεμινάριο και τις παρτιτούρες από τον «Μεσσία» του Χαίντελ και το «Μνήμες» του Χρήστου Σαμαρά, οι ενδιαφερόμενοι μπορούν να απευθύνονται στη Γραμματεία του Διεθνούς Φεστιβάλ Καρδίτσας και της Πανελλήνιας Ομοσπονδίας Χορωδιών και Διευθυντών Χορωδίας: Κολοκοτρώνη 38 και Ύδρας Τ.Κ. 43100 Καρδίτσα, Τηλ:24410-75440, 24410-42896, Fax:24410-21970, Ε-mail: nke@otenet.gr.
